《从征古州蛮回途纪驿二十三首 其十七 城陵》
明代·管讷

洞庭八百里，势与两湖通。日月苍茫际，乾坤混沌中。

青山僧寺雨，白浪客帆风。浩荡论胸次，王师小战功。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。